Asia Major

Asia Major er et nå taiwan-kinesisk sinologisk fagtidsskrift som utgis av Institute of History and Philology ved Academia Sinica på Taiwan. Det er en fortsettelse fra 1988 av Asia Sinica – New Series som ble publisert i England fra 1949 til 1975. Fagtidsskriftet tar sikte på å dekke alle perioder av kinesisk historie, kinesisk litteratur, tenkning og kultur generelt. Det er også opptatt av kinesisk interaksjon mellom andre sør- og østasiatiske folk. Fra 1988 og frem til 1998 var fagtidsskriftet tilknyttet Princeton University i USA.

Forut for det engelske New Series ligger tidsskiftets opprinnelse. Asia Major ble grunnlagt i Tyskland i 1923 av vitenskapsmannen og forlagsmannen Bruno Schindler (1882–1964). Det bragte artikler på tysk, fransk og engelsk, og ble raskt det ledende tyske organ for østasiatiske studier. Ved fremveksten av nasjonalsosialismen i Tyskland så jødiske Schindler seg nødsaget til å forlate fedrelandet og reise til Storbritannia i 1933. Det ble den foreløpige slutten på fagtidsskriftet. 

Sinologiske tidsskrifter